Pɛl 16
1
Ca̱r ɛ duŋ ran,
kä luɔc kä duɔ̱ɔ̱r bëë
kä Kuoth Nhial.
2
Kä cär ran diaal gɔwkɛ kä jɛ,
kä Kuoth Nhial thɛmɛ yiëë.
3
Kämni lätku diaal Kuoth Nhial,
bi cärku diaal gɔw.
4
Ci Kuoth Nhial ti diaal la̱t
kɛ luɔtdiɛn,
amäni gua̱n dueeri
kɛ cäŋ rikä.
5
Kä ram liak rɔ
lo̱k Kuoth Nhial jɛ,
kä ŋäcni jɛ /cɛ kɛ bi päl
baaŋ bɛ kɛ ro̱ŋ.
6
Ba duer pälikä kɛ nhök
kɛnɛ ŋa̱th,
kä kɛ luth Kuɔth bi raan
jiäk päl.
7
Kä mi tɛth lɔc Kuɔth Nhial
kɛ lät ran,
la mocɛ jɛ kɛ mal kamädɛ
kɛnɛ ji̱ tɛ̈rɛ.
8
Gɔaa ni ria̱ŋ mi tɔt
kɛ duɔ̱p cuuŋä,
kä ria̱ŋ mi di̱i̱t
kɛ duɔ̱p dui̱rä.
9
La cär raan kɛ wi̱cdɛ,
bi Kuoth Nhial ɛ kulɛ
lua̱k thi̱n.
10
La ruac kuäär kɛ pɛl mi di̱i̱t,
kä /cɛ duer la latdɛ.
11
Kä theem mi päär ɛ duŋ
Kuɔth Nhial,
nyin thëm diaal lätkɛ jɛn. 
Theemni kɛnɛ bok
12
Kä kua̱r lökɛ lät ti jiäk,
kɛ ɣöö yiathkɛ ruec piny
kɛ cuɔ̱ɔ̱ŋ.
13
Kä nhɔk kuäär ni ram
mi lat cuŋ,
kä la mocɛ ni gua̱n cuŋni
kɛ gua̱a̱th.
14
Kä gak kua̱r no̱o̱ŋɛ ni lia̱a̱,
kä la jak ram mi pɛl lɔcdɛ
kä gɔaa.
15
Mi buɔy lɔc kua̱r te tëk wan ɔ,
kä gɔɔydɛ ce̱tdɛ kɛ nhiaal
ruëël.
16
Kä jekdu kɛ pɛlä gɔaa ni jɛn
kä da̱a̱p,
kä ŋäc ŋɔaani gɔaa ni jɛn
kä ciɛk in bo̱r.
17
Duɔ̱ɔ̱p gua̱n cuŋni
gɔ̱ɔ̱lɛ jiäk,
kä ram tiit duɔ̱ɔ̱pdɛ
gaŋɛ tëkdɛ.
18
Kä liak naŋɛ raan rikä,
kä kac jakɛ raan kä pɛn.
19
Gɔaa ni ɣöö lapi can
kä muɔ̱li kɛ yiëë,
kä ɣöö bi pɛ̈ɛ̈c nyuak
yɛnɛ ji̱ liakä.
20
Kä ram liŋ ruac bi nyinkɛ gɔw,
kä tɛ̈th lɔaac akɛ ram ŋääth
ni Kuoth Nhial.
21
Ram mi pɛl ŋa̱ckɛ jɛ
kɛ ŋäc ŋɔaanidɛ,
kä ŋa̱ckɛ ram mi gɔw rieetkɛ
kɛ ruacdɛ.
22
Kä nɛy tin tekɛ ŋäc ŋɔaani
ɛ tëk kä kɛ,
ku dɔ̱ɔ̱r da̱k lɛ nöŋ nɛy
tin dɔa̱a̱r.
23
Kä ram mi pɛl la cärɛ
a/kenɛ ni ruac,
kä latdɛ ni mi gɔaa ni jɛn.
24
Kä rieet ti gɔw ce̱tkɛ
kɛ liɛɛth tuar,
comkɛ kɛ yiëë kä gɔw kɛ
kɛ puɔ̱ny ran.
25
Tëë kɛ duɔ̱ɔ̱p mi ce̱tkɛ
mi gɔaa kɛ raan,
kä bi thuɔ̱kdɛ wa̱a̱ ni
lia̱a̱ kä jɛ.
26
La go̱o̱r lɔc raam mi läät la̱t,
kɛ ɣöö dee buɔthdɛ wä thuuk.
27
La ram mi thil luɔt
a caar ni ti jiäk,
kä ce̱t laatkɛ ni kɛ mac waŋä.
28
La ji̱ däkä a lat ni ti jiäk,
kä ji̱ luɔm da̱kɛ nɛy ti mäth.
29
Kä nɛy ti ji̱ köör kaŋkɛ
ji̱ thieekädiɛn,
kä buathkɛ kɛ dup mi jiääk.
30
Kä ram mi duäny raan kɛ waŋdɛ,
caarɛ ni mi jiääk.
31
Buay wec ɛ kum wutdä pua̱ny,
kä no̱o̱ŋɛ tëk mi gɔaa.
32
Kä ram kuiy gakdɛ gɔaa ni jɛn
kä wääth,
kä gɔaa ni rial ran kɛ rɔ ikä
kä ruec wec kɛɛliw.
33
La yor naath gaakni
kɛ ɣöö ba duɔ̱ɔ̱r ŋa̱c,
duundɛ ɣöö ku luɔcdɛ la te
kä Kuoth Nhial.
